3. kaupunginosa (Vaasa)

**3. kaupunginosa** on yksi Vaasan keskustan asemakaavassa määritetyistä numeroiduista kaupunginosista. Se sijaitsee Hovioikeudenpuistikon pohjoispuolella, Kauppapuistikon ja Kirkkopuistikon välissä. Kaupunginosassa sijaitsee Vaasan kaupunginkirjasto, ruotsinkielinen normaalikoulu Vasa övningsskola ja kauppakorkeakoulu Hanken.

Kaupunginosaan kuuluu myös Pitkäkatuun, Onkilahteen ja rautatiehen rajautuva Vöyrinkaupungin konepaja-alue, eli entinen Wärtsilän alue, joka kuitenkin tilastollisessa osa-aluejaossa kuuluu Vöyrinkaupunkiin.

Kaupungin tilastollisessa osa-aluejaossa kolmannen kaupunginosan alue muodostaa konepaja-aluetta lukuun ottamatta pienalueen **Keskusta&nbsp;3** () Keskustan suuralueella. 

## Historia

Uuden Vaasan ensimmäisessä, Carl Axel Setterbergin laatimassa ja 1855 hyväksytyssä asemakaavassa puistikot rajasivat Vaasan kaupunginosat. Hovioikeudenpuistikon pohjoispuolelle, Kirkkopuistikon ja Kauppapuistikon väliin muodostuneeseen kolmanteen kaupunginosaan asettautui kauppiaita, erityisesti Kirkkopuistikon varrelle, ja jonkin verran myös käsityöläisiä.

Kaupunginosan pohjoisosassa konepaja-alueella toimi Onkilahden Konepaja 1800-luvun lopusta vuoteen 1936 asti, jolloin Wärtsilä osti konepajan toiminnan sen ajautuessa konkurssiin. Alueella on sijainnut myös Valtion Rautateiden konepaja. Hietasaarenkadulla sijaitseva vuonna 1910 rakennettu Leipätehdas on kuulunut Vaasan Höyryleipomolle. Nykyään siellä on VOAS:n opiskelija-asuntoja ja Vaasan ylioppilasteatteri Rampin toimintaa.

Wärtsilä muutti konepaja-alueelta kokonaan Vaskiluotoon vuoden 2025 loppuun mennessä. Paikalle on kaavoitettu nimellä Konepajanranta kulkeva asuinalue, jossa olisi noin kaksituhatta asukasta. Konepajanrannan suunnittelussa huomioidaan myös alueen historiallnen arvo, ja suurin osa vanhoista tehdasrakennuksista on merkitty suojelumerkinnällä. Konepajanrannan asemakaava hyväksyttiin kaupunginvaltuustossa maaliskuussa 2025 ja se sai lainvoiman toukokuussa.

## Rakennuskanta

Hallitsevassa asemassa kaupunginosassa ovat korkeat kerrostalot. Juuri kaupunginosaa rajaavien Kauppapuistikon ja Kirkkopuistikon varsille rakennettiin paljon funktionalistisia kerrostaloja 1960-luvulla. Vanhempaa rakennuskantaa on Hovioikeudenpuistikon tuntumassa alueen eteläosassa, kuten vuonna 1860 rakennettu apteekin rakennus osoitteessa Kirkkopuistikko 21, vuonna 1904 valmistunut Waasan Osake Pankin rakennus Kurtenia Raastuvankadulla ja torin läheisyydessä sijaitseva 1910-luvun alussa valmistunut C.&nbsp;J. Hartmanin talo.

## Väestö ja työpaikat
Alueen asukasluku oli  vuonna 2015 ja  vuonna 2024. Työpaikkoja pienalueella oli  kappaletta vuonna 2023. 

Kaupunginosan asukkaista äidinkielenään suomea puhui 60,5&nbsp;%, ruotsia 35,6&nbsp;% ja muita kieliä 3,9&nbsp;% vuonna 2015. Opiskelijoiden osuus alueen työvoimasta oli 28,5&nbsp;% ja työttömien 7,2&nbsp;% vuonna 2013. Keskustan alueella opiskelijoiden osuus oli suurin juuri kolmannessa kaupuinginosassa.

## Kuvia

Tiedosto:Vaasa MarketSquare 01.jpg | Hartmanin talo torilta nähtynä.
Tiedosto:Leipätehdas, Vaasa.jpg | Leipätehdas.
Tiedosto:Hanken Vaasa, Kirjastokatu - 2.jpg | Hankenin kampus Kirjastokadulla.


## Lähteet
*

### Viitteet

## Aiheesta muualla